 MEYA wa Ilala kupitia chama Cha demokrasia na maendeleo (CHADEMA), Charles Kuyeko ametangaza kujiuzulu nafasi hiyo na kujivua uanachama na kujiunga na CCM.Katika taarifa yake kwa vyombo vya habari Kuyeko amesema: “Rais Magufuli ni mtu wa kuigwa, anastahili sifa na kazi ya kutukuka, nawaheshimu Viongozi wa CHADEMA kwa kunipa nafasi, nawashukuru na nitaendelea kuwaheshimu lakini mapenzi yangu ya dhati ni CCM” Meya huyo ambaye pia alikuwa diwani wa kata ya Bonyokwa kwa maelezo yake amesema anajiunga na Chama Cha Mapinduzi (CCM) kuunga mkono juhudi za Rais John Magufuli.Kwa hatua hiyo Charles Kuyeko amejiuzulu pia nafasi yake ya udiwani.